หลังจากมีเพศสัมพันธ์กับแฟน ก็กินโพสตินอร์ หลังจากนั้นก็มีอาการปวดท้องน้อย และท้องน้อยพอกดลงไปมันจะเเข็งๆ พอผ่านไป 1 คืน ิาการปวดน้อยลง แต่ท้องยังแข็งอยู่ และปวดหลังส่วนล่าง แต่ก่อนหน้า้คยมีเพศสัมพันธ์ คือสงสัย ว่าเป็นผลข้างเคียงที่กินยา หรือมีอาการที่จะตั้งครรภ์ แต่ในช่วงนี้ก็ใกล้ประจำเดือนจะมา สรุปคือปวดท้องจากอาการไหนคะ ขอบค่ะ
สวัสดีค่ะ ผลข้างเคียงของการทานยาคุมฉุกเฉินอย่างหนึ่ง คืออาจทำให้มีอาการปวดท้องได้ แต่ก็อาจเกิดจากสาเหตุอื่นๆ ได้เช่นกัน ได้แก่- เป็นอาการก่อนการมีประจำเดือน- มดลูกอักเสบ อุ้งเชิงกรานอักเสบ แต่มักมีตกขาวที่ผิดปกติร่วมด้วย หรืออาจมีไข้- หากปวดท้องด้านขวา อาจเกิดจากไส้ติ่งอักเสบซึ่งอาการปวดจะรุนแรงขึ้นเรื่อยๆ มีไข้ต่ำๆ คลื่นไส้ อาเจียน-ลำไส้อักเสบ นอกจากปวดท้องแล้ว มักมีอาการคลื่นไส้ อาเจียน ถ่ายอุจจาระเหลวร่วมด้วย- ท้องนอกมดลูก แต่จะมีอาการของการขาดประจำเดือนนำมาก่อน-มีเนื้องอกมดลูก เยื่อบุโพรงมดลูกเจริญผิดที่ มีซีสต์ในรังไข่หรือปีกมดลูกเป็นเนื้องอกของรังไข่หรือปีกมดลูก ซึ่งมักมีอาการปวดท้องบ่อยๆ เรื้อรัง มีปวดขณะมีประจำเดือนมาก หรือมีประจำเดือนที่ผิดปกติร่วมด้วยหากยังไม่มีอาการของการขาดประจำเดือน อาการปวดท้องน้อยดังกล่าวจึงไม่ใช่อาการของการตั้งครรภ์ค่ะแนะนำให้สังเกตอาการปวดท้องน้อยต่อ หากอาการค่อยๆ บรรเทาลงและหายไป ก็น่าจะเป็นผลข้างเคียงของยาคุมฉุกเฉินได้ หรือหากอาการปวดท้องน้อยเป็นไม่รุนแรง แต่ยังคงเป็นอยู่จนประจำเดือนมา ก็น่าจะเป็นอาการก่อนการมีประจำเดือนได้ แต่หากอาการปวดท้องน้อยรุนแรงขึ้น หรือมีอาการอื่นๆ ร่วม เช่น มีไข้ ตกขาวที่ผิดปกติ อาเจียน เป็นต้น ควรไปพบแพทย์เพื่อหาสาเหตุค่ะ